wannaphong/clean_thaiwikipedia huggingface dataset:
# เสือดาวอาระเบีย
เสือดาวอาระเบีย หรือ เสือดาวอาหรับ (อาหรับ: نمر) เสือใหญ่จำพวกเสือดาวชนิดหนึ่ง

เสือดาวอาระเบีย เป็นเสือดาวชนิดย่อยชนิดหนึ่ง พบกระจายพันธุ์ในภูมิภาคตะวันออกกลางแถบคาบสมุทรอาระเบียจนถึงคาบสมุทรไซนายSpalton, J. A., Al Hikmani, H. M. (2006). The leopard in the Arabian peninsula – distribution and subspecies status. Cat News Special Issue 1 : 4–8. เสือดาวอาระเบียจัดเป็นเสือดาวขนาดเล็ก มีขนาดเล็กกว่าเสือดาวที่พบในทวีปแอฟริกาและในทวีปเอเชีย โดยจัดเป็นเสือดาวชนิดที่มีขนาดเล็กที่สุด หน้า 100-119, ก้าวย่างจากเงื้อมเงา โดย ริชาร์ด คอนนิฟฟ์. เนชั่นแนลจีโอกราฟิก ฉบับภาษาไทย ฉบับที่ 173: ธันวาคม 2558ตัวผู้ที่อาศัยอยู่ทางตอนเหนือของทะเลทรายจูดีนของอิสราเอล เมื่อโตเต็มที่มีน้ำหนักเพียง 30 กิโลกรัม และตัวเมียเพียง 23 กิโลกรัมเท่านั้น

เสือดาวอาระเบีย เป็นสัตว์ที่อาศัยอยู่ตามลำพังและโดดเดี่ยวในสภาพแวดล้อมที่เป็นหุบเขาหรือทะเลทรายแห้งแล้งของคาบสมุทรอาระเบีย โดยใช้ถ้ำหรือซอกหลีบหินต่าง ๆ เป็นที่อยู่อาศัย เสือดาวที่อาศัยอยู่ในเขตภูเขานูฟา จะกินน้ำโดยอาศัยจากหมอกที่จับตัวแน่นหนาจนกลายเป็นฝนตกลงมา ซึ่งก็ตกเพียงปีละไม่กี่ครั้งเท่านั้น และถือเป็นพื้นที่ ๆ ชุ่มชื้นที่สุดในภูมิภาคแถบนี้ เสือดาวอาระเบีย ถือเป็นสัตว์นักล่าที่อยู่บนสุดของห่วงโซ่อาหาร โดยอาศัยอยู่ในพื้นที่เดียวกันร่วมกับสัตว์นักล่าชนิดอื่น ๆ เช่น หมาป่าอาระเบีย, ไฮยีนาลายแถบ โดยจะล่าสัตว์ต่าง ๆ กินเป็นอาหาร เช่น ไฮแรกซ์, กระต่ายป่า, แกะหรือแพะภูเขา หรือปศุสัตว์ต่าง ๆ ของชนพื้นเมือง รวมถึงสัตว์ขนาดเล็กอย่างนก, กบ หรือแมลงด้วยKingdon, J. (1990) Arabian Mammals. A Natural History. Academic Press Ltd.

เสือดาวอาระเบีย นับเป็นสัตว์เลี้ยงลูกด้วยนมชนิดหนึ่งที่อยู่ในสภาวะใกล้สูญพันธุ์อย่างยิ่ง ในธรรมชาติคาดว่ามีจำนวนประชากรเหลือไม่ถึง 200 ตัว และมีการบันทึกภาพการเคลื่อนไหวในธรรมชาติที่แสดงให้เห็นถึงพฤติกรรมและความเป็นอยู่ได้เพียงแค่ไม่กี่ครั้งเท่านั้น
# ฟรีเมียม
ฟรีเมียม  (เป็นหน่วยคำควบระหว่าง free กับ premium) เป็นกลยุทธ์การตั้งราคาสินค้าที่สินค้าหรือบริการ (ปกติจะเป็นพวกที่ให้บริการทางดิจิทัล เช่น ซอฟต์แวร์ สื่อ เกม หรือบริการทางเว็บ) นั้นให้บริการโดยไม่เสียค่าใช้จ่าย แต่จะต้องใช้เงิน (พรีเมียม) ในการซื้อฟังก์ชันสงวนไว้หรือสินค้าเสมือนJLM de la Iglesia, JEL Gayo, "Doing business by selling free services". Web 2.0: The Business Model, 2008. SpringerTom Hayes, "Jump Point: How Network Culture is Revolutionizing Business". 2008. Page 195. 

PC World รายงานว่าในเดือนมิถุนายนปี 2554 โปรแกรมป้องกันไวรัสที่ต้องจ่ายเงินแบบเดิมเริ่มที่จะเสียส่วนแบ่งทางการตลาดให้กับโปรแกรมป้องกันไวรัสแบบฟรีเมียม

ตั้งแต่ปี 2557 สตีม (ซอฟต์แวร์)เริ่มรับเกม early access มาไว้ในร้านมากขึ้น เกมจำนวนมากในกลุ่มนี้หาเงินแบบฟรีเมียม ทำให้เกิดข้อกังขาว่าเกมเหล่านี้มักจะมีปัญหาต้องจ่ายเงินเพื่อให้ชนะ หรือว่าเป็นเกมคุณภาพต่ำ ทำให้วาล์วคอร์ปอเรชันต้องออกกฎที่เข้มงวดขึ้น
# เทศบาลเมืองศิลา
เทศบาลเมืองศิลา เป็นองค์กรปกครองส่วนท้องถิ่นประเภทเทศบาลเมือง ในอำเภอเมืองขอนแก่น จังหวัดขอนแก่น มีสถานะเป็นเขตปริมณฑลของเทศบาลนครขอนแก่น เป็นหนึ่งในเมืองที่มีเติบโตและขยายตัวอย่างรวดเร็ว

 ที่ตั้งและอาณาเขต 
เทศบาลเมืองศิลามีพื้นที่เขตติดต่อกับพื้นที่ใกล้เคียง ดังนี้
 ทิศเหนือ ติดต่อกับเขตเทศบาลตำบลสำราญ
 ทิศตะวันออก ติดต่อกับเขตเทศบาลตำบลหนองตูมและเขตองค์การบริหารส่วนตำบลโคกสี
 ทิศใต้ ติดต่อกับเขตเทศบาลตำบลบึงเนียม เขตเทศบาลตำบลพระลับ และเขตเทศบาลนครขอนแก่น
 ทิศตะวันตก ติดต่อกับเขตเทศบาลนครขอนแก่น เขตเทศบาลเมืองบ้านเป็ด เขตองค์การบริหารส่วนตำบลแดงใหญ่ และเขตเทศบาลตำบลบ้านค้อ

 ประวัติ 
เดิมพื้นที่ตำบลศิลาอยู่ในเขตการปกครองของตำบลพระลับ อำเภอเมืองขอนแก่นทั้งหมด ต่อมาในวันที่ 30 กันยายน พ.ศ. 2490 ได้แยกพื้นที่หมู่ 2, 4–14, 17–18, 20 และหมู่ที่ 24 รวมทั้งหมด 15 หมู่บ้าน จัดตั้งขึ้นเป็นตำบล ชื่อว่า "ตำบลบ้านศิลา" วันที่ 30 กันยายน พ.ศ. 2490 (ปัจจุบันชื่อตำบลศิลา)

ตำบลศิลามีฐานะเป็นสภาตำบลที่จัดตั้งขึ้นในปี พ.ศ. 2516 วันที่ 22 พฤษภาคม พ.ศ. 2516 และยกฐานะขึ้นเป็นองค์การบริหารส่วนตำบลศิลาในวันที่ 30 มกราคม พ.ศ. 2539 วันที่ 30 มกราคม พ.ศ. 2539 และได้รับการยกฐานะเป็นเทศบาลเมืองศิลาในวันที่ 24 สิงหาคม พ.ศ. 2555 วันที่ 24 สิงหาคม พ.ศ. 2555
# จังหวัดเชียงตุง
จังหวัดเชียงตุง  เป็นจังหวัดหนึ่งของรัฐฉานในประเทศพม่า แบ่งการปกครองออกเป็น 5 อำเภอ

 เขตการปกครอง 
จังหวัดเชียงตุง แบ่งการปกครองออกเป็น 5 อำเภอ  ได้แก่

 อำเภอเชียงตุง (Kengtung Township) — เป็นที่ตั้งของเมืองเชียงตุง ซึ่งเป็นศูนย์กลางการบริหาร เศรษฐกิจ และเป็นอำเภอที่มีประชากรมากที่สุดของจังหวัด

 อำเภอเมืองขาก (Mong Khet Township)

 อำเภอเมืองยาง (/Mong Yang Township) — พื้นที่ส่วนหนึ่งของอำเภอเมืองยาง คือในเขตพื้นที่ของเมืองป๊อก (မိုင်းပေါက်မြို့/Mong Pawk) อยู่ภายใต้การควบคุมอย่างเบ็ดเสร็จของกองทัพรวมแห่งรัฐว้า (UWSM) และถูกกำหนดให้เป็นเขตปกครองพิเศษที่ 2

 อำเภอเมืองเป็ง (Mong Ping Township) — มีการจัดแบ่งพื้นที่บางส่วนเพื่อจัดตั้งเป็นกิ่งอำเภอต่งตา

 อำเภอเมืองลา (Mong La Township) — อยู่ภายใต้การควบคุมอย่างเบ็ดเสร็จของกองทัพสัมพันธมิตรชาติประชาธิปไตย (NDAA) ถูกกำหนดให้เป็นเขตปกครองพิเศษที่ 4 และกำลังได้รับการพิจารณาจัดตั้งเป็นจังหวัด

thumb|center|400px|การแบ่งเขตอำเภอของจังหวัดเชียงตุง รัฐฉาน ประเทศเมียนมาร์
# พระพุทธนฤมลธรรโมภาส
พระพุทธนฤมลธรรโมภาส เป็นพระพุทธรูปที่สำคัญอีกองค์หนึ่งของประเทศไทย สร้างขึ้นโดยพระบาทสมเด็จพระจุลจอมเกล้าเจ้าอยู่หัวโดยทรงพระกรุณาโปรดเกล้าให้พระวรวงศ์เธอ พระองค์เจ้าประดิษฐวรการ เป็นผู้หล่อมีลักษณะงามบริสุทธิ์เป็นกะไหล่ทองทั้งพระองค์ นั่งสมาธิเพชร หน้าตักกว้าง 22.5 นิ้ว สูง 36.5 นิ้ว 

พระพุทธนฤมลธรรโมภาส  ปัจจุบันประดิษฐานอยู่ ณ วัดนิเวศธรรมประวัติ ตำบลบ้านเลน อำเภอบางปะอิน จังหวัดพระนครศรีอยุธยา
# อัลยอลี
อัลยอลี  หรือ อายอลี ในภาษาอุตซิตาถิ่นพรอว็องส์ คำนี้สะกดว่า  ตามอักขรวิธีดั้งเดิม และสะกดว่า  ตามอักขรวิธีของมิสทราล เป็นมายองเนสรสกระเทียมจากภูมิภาคพรอว็องส์ ประเทศฝรั่งเศส ส่วนผสมหลักคือ กระเทียม น้ำมันมะกอก และไข่แดง บางสูตรใส่น้ำมะนาวและมัสตาร์ดลงไปด้วย ใช้รับประทานกับอาหารทะเล อาหารทอด และผักต้ม นิยมรับประทานกับซุปปลาแบบพรอว็องส์และครูตง (ขนมปังกรอบชิ้นเล็ก ๆ) คำว่า "อัลยอลี" มาจากภาษาพรอว็องส์  'กระเทียม' (< ภาษาละติน) +  'น้ำมัน' (< ภาษาละติน)
# ตั้งฉ่าย
ตั้งฉ่าย  (tung tsai; Tianjin preserved vegetable  ความหมาย ผักฤดูหนาวเทียนจิน) เป็นผักดองแบบจีนที่นิยมใส่ในก๋วยเตี๋ยว ข้าวต้มเครื่อง และยำแบบจีน มีต้นกำเนิดจากเทียนจิน ประเทศจีน ทำจากผักกาดขาวหรือผักหางหงส์ สับให้เป็นชิ้นเล็ก ผึ่งในที่ร่ม แล้วเคล้ากับเกลือและกระเทียม ตากแดดพอหมาด เก็บใส่กระปุกไว้ราว 1 เดือน ถ้าเป็นอาหารเจสำหรับชาวพุทธที่กินเจจะไม่ใส่กระเทียมhk.knowledge.yahoo.comsina.com.cnwww.foodmate.netd.wanfangdata.com.cnwww.yidilian.com
# เสือ สิงห์ กระทิง บ๊อง
เสือ สิงห์ กระทิง บ๊อง เป็นบทประพันธ์โดย 12 มีนา ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3"หน่อง" จับ "ซาร่า เล็กจ์" ประกบ "ป็อป-ฐากูร" ร่วมงานครั้งแรกใน "เสือ สิงห์ กระทิง บ๊อง" : Manager Online

 เรื่องย่อ 
เปิดตัว ก๊วนเจ้าป่า ร้านขายของเก่าแห่งพัทยา ประกอบด้วย ขาล หนุ่มหัวไวไอคิวลื่น นักย้อมแมวของเก่า , สิงโต ลูกผู้ชายมากกก ชอบเรื่องการต่อสู้และแข่งรถเป็นชีวิตจิตใจ , กูปรี หนุ่มผู้รักเสียงเพลง เจ้าชู้เป็นที่หนึ่ง ป้อก่อนงานทีหลัง , อู๊ดอู๊ด พี่ชายของขาล ซุ่มซ่ามป้ำเป๋อตลอด ดูเหมือนเด็กที่ไม่โต เพราะตอนเด็กถูกทิ้งให้อดข้าวอดนม นี่คือสี่สมาชิกของร้านก๊วนเจ้าป่า ถึงแม้กิจการจะไม่รุ่งซักที แต่พวกเขาก็มีความฝันทะเยอทะยานจะตอบแทนบ้านเลี้ยงเด็กกำพร้าที่อุปถัมภ์พวกเขาทั้งสี่คนให้ได้

 รายชื่อนักแสดงนำ 
 นักแสดง   ตัวละคร  ฐากูร การทิพย์  ขาล ซาร่า เล็กจ์  มิลิน ธนศักดิ์ สำราญมน  กูปรี ติณห์ ศรีตรัย  สิงโต สิรี ลูเธอร์  รัตติ อาไท กลมกิ๊ก  อู๊ดอู๊ด อลิตา แบล็ทเลอร์  กุญแจ ธีรพงศ์ เหลียวรักวงศ์  วิทูรย์ เบญจพล เชยอรุณ  สมจิต เตชินท์ ปิ่นชาตรี  พันพงษ์ โอลิเวอร์ บีเวอร์  วิกเตอร์ ธนกฤต อยู่โต  หัวโต เอ เชิญยิ้ม  ตีนผีนักแสดงรับเชิญ ปนัดดา วงศ์ผู้ดี  อภิรดี ภัณฑิลา ฟูกลิ่น  แคท น้ำเงิน บุญหนัก  แม่ครู กิตติธัช ประดับ  อินทรา ชุติมา เอเวอรี่  วิลาวรรณ

 เพลงประกอบละคร 
 เพลง หัวใจอัศวิน (เพลงเปิด) - ขับร้องโดย : กิตตินันท์ ชินสำราญ
 เพลง แอบรัก...แอบรอ - ขับร้องโดย : มิณฑิตา วัฒนกุล
 เพลง แอบรัก...แอบรอ (Acoustic) (เพลงปิด) - ขับร้องโดย : พล นพวิชัย

 ข้อมูลการงดออกอากาศ 
 วันที่ 18 กันยายน พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบแรก กลุ่ม อี ระหว่าง ทีมชาติไทย พบกับ ทีมชาติติมอร์-เลสเต้ ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33
 วันที่ 22 กันยายน พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบแรก กลุ่ม อี ระหว่าง ทีมชาติไทย พบกับ ทีมชาติอินโดนีเซีย ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33
 วันที่ 30 กันยายน พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบรองชนะเลิศ ระหว่าง ทีมชาติไทย พบกับ ทีมชาติเกาหลีใต้ ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33
 วันที่ 2 ตุลาคม พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบชิงชนะเลิศ ระหว่าง ทีมชาติเกาหลีเหนือ พบกับ ทีมชาติเกาหลีใต้ ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33
# เรวุฒิ จินดาพล
เรวุฒิ จินดาพล (14 กุมภาพันธ์ พ.ศ. 2501 - 25 ธันวาคม พ.ศ. 2547) อดีตสมาชิกสภาผู้แทนราษฎรจังหวัดภูเก็ต 3 สมัย

 ประวัติ 
เรวุฒิ จินดาพล เกิดเมื่อวันที่ 14 กุมภาพันธ์ พ.ศ. 2501 เป็นบุตรคนที่ 5 ของนายอรัญ และ นางเบญญา จินดาพล มีพี่น้อง 7 คนประวัติผู้สมัคร ส.ส. กรมการปกครอง สำเร็จการศึกษาระดับประกาศนียบัตรวิชาชีพ จากวิทยาลัยอาชีวศึกษาภูเก็ต

ชีวิตครอบครัวสมรสกับนางสุรีย์พร มีธิดา 1 คน
ถึงแก่อสัญกรรม
เรวุฒิ จินดาพล เสียชีวิตด้วยโรคหัวใจ เมื่อวันที่ 25 ธันวาคม พ.ศ. 2547 ด้วยอายุ 46 ปีบทสรุปแทนทาลัม

การทำงาน
เรวุฒิ มีอาชีพคือเกษตรกรภาพและประวัติสมาชิกรัฐสภา. สำนักงานเลขารัฐสภา. 2529  จนเมื่อ พ.ศ. 2529 เรวุฒิ เริ่มเป็นที่รู้จักของประชาชน ด้วยการเป็นผู้นำการคัดค้านการสร้างโรงงานถลุงแร่แทนทาลัมขึ้น ที่ตำบลรัษฎา อำเภอเมือง จังหวัดภูเก็ตเหตุการณ์จลาจลแทนทาลัม โดยเชื่อว่าจะก่อให้เกิดมลภาวะร้ายแรง กระแสต่อต้านลุกลามจนทำให้เกิดการชุมนุมประท้วงนำไปสู่เหตุการณ์จลาจลแทนทาลัม เมื่อวันที่ 23 มิถุนายน พ.ศ. 2529 และเขาถูกจับกุมตัวจากเหตุการณ์ดังกล่าวดังไปทั่วโลก..จลาจลเผาโรงงานแทนทาลัมที่กำลังจะเปิด! ผู้นำเผาได้เป็น ส.ส. ๓ สมัย!!

 งานการเมือง 
เรวุฒิได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคพลังใหม่ และได้รับเลือกติดต่อกันรวม 3 ครั้ง

 สมาชิกสภาผู้แทนราษฎร 
เรวุฒิ จินดาพล ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดภูเก็ต สังกัดพรรคพลังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดภูเก็ต สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดภูเก็ต สังกัดพรรคชาติไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๓, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๒ ง ฉบับพิเศษ หน้า ๔, ๓ ธันวาคม ๒๕๓๑
# วิเศษ ใจใหญ่
วิเศษ ใจใหญ่ (7 มีนาคม พ.ศ. 2482 – 20 ตุลาคม พ.ศ. 2562http://www.ratchakitcha.soc.go.th/DATA/PDF/2558/D/017/208.PDF) อดีตสมาชิกสภาผู้แทนราษฎรจังหวัดประจวบคีรีขันธ์ 7 สมัย และอดีตสมาชิกสภาผู้แทนราษฎรระบบบัญชีรายชื่อ อดีตผู้ช่วยเลขานุการรัฐมนตรีว่าการกระทรวงวิทยาศาสตร์และเทคโนโลยีhttp://www.ratchakitcha.soc.go.th/DATA/PDF/2538/D/074/88.PDF อดีตผู้ช่วยเลขานุการรัฐมนตรีว่าการกระทรวงอุตสาหกรรมhttp://www.ratchakitcha.soc.go.th/DATA/PDF/2535/D/070/6087.PDF อดีตผู้ช่วยเลขานุการรัฐมนตรีว่าการกระทรวงเกษตรและสหกรณ์http://www.ratchakitcha.soc.go.th/DATA/PDF/2539/D/103/157.PDF

 ประวัติ 
วิเศษ ใจใหญ่ เกิดเมื่อวันที่ 7 มีนาคม พ.ศ. 2482 ณ ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ เป็นบุตรของนายสมศักดิ์ และ นางผึ้ง ใจใหญ่ประวัติผู้สมัคร ส.ส. กรมการปกครอง สำเร็จการศึกษาระดับมัธยมศึกษาตอนปลาย จากโรงเรียนอำนวยศิลป์ พระนครทำเนียบสมาชิกสภาผู้แทนราษฎร พ.ศ. 2540. สำนักงานเลขารัฐสภา. 2540 

 งานการเมือง 
วิเศษ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกติดต่อกันรวม 7 ครั้ง

วิเศษ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 38 สังกัดพรรคไทยรักไทย เมื่อ พ.ศ. 2544 และได้รับเลือกตั้งในครั้งดังกล่าว 

 สมาชิกสภาผู้แทนราษฎร 
วิเศษ ใจใหญ่ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดประจวบคีรีขันธ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดประจวบคีรีขันธ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดประจวบคีรีขันธ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดประจวบคีรีขันธ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดประจวบคีรีขันธ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดประจวบคีรีขันธ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดประจวบคีรีขันธ์ สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๙, ๓ ธันวาคม ๒๕๔๐
# โรงเรียนเพ็ญพิทยาคม
โรงเรียนเพ็ญพิทยาคม  เป็นโรงเรียนมัธยมศึกษา ประจำอำเภอเพ็ญ จังหวัดอุดรธานี โดยเปิดสอนในระดับชั้นมัธยมศึกษาตอนต้น (ม.1-3) และตอนปลาย (ม.4-6) แผนการเรียนในระดับชั้นมัธยมปลายมีทั้งหมด 3 แผนการเรียน ได้แก่ แผน 1 แผนการเรียนวิทยาศาสตร์ - คณิตศาสตร์ แผน 2 แผนการเรียนภาษาอังกฤษ-ภาษาจีน และแผน 3 แผนการเรียนทั่วไป โรงเรียน ตั้งอยู่บนถนน เพ็ญ - นิคม ห่างจากอำเภอเพ็ญ ประมาณ 2 กิโลเมตร บ้านวังบัวเหลือง ตำบลเพ็ญ อำเภอเพ็ญ จังหวัดอุดรธานี ส่วนใหญ่นิยมเรียกชื่อสั้นๆ ว่า “เพ็ญพิทย์”

 ประวัติโรงเรียน 
ปี พ.ศ. 2509 ระหว่างปลายเดือนกันยายนถึงเดือนตุลาคมได้เกิดอุทกภัยร้ายแรงเป็นเหตุให้พื้นที่จังหวัดต่าง ๆ ที่ตั้งอยู่ใกล้ฝั่งแม่น้ำโขงเกิดความเสียหายจากน้ำท่วมบริเวณพื้นที่ตำบลจอมศรี อำเภอเพ็ญ จังหวัดอุดรธานี ก็ได้รับความเสียหายจากอุทกภัยครั้งนี้ด้วย ประชาชน ทั่วประเทศต่างมีจิตเมตตาบริจาคเครื่องอุปโภคบริโภคมาช่วยเหลือเป็นอันมาก
 
พระบาทสมเด็จพระเจ้าอยู่หัวภูมิพลอดุลยเดชพร้อมด้วยสมเด็จพระนางเจ้าพระบรม ราชินีนาถและสมเด็จพระราชชนนี ทรงเป็นห่วงราษฎรได้เสด็จมาเยี่ยมราษฎรที่ประสบอุทกภัย การเสด็จครั้งแรกมีนายสุวรรณ รื่นยศ อธิบดีกรมประชาสงเคราะห์ ได้มารอรับเสด็จที่อำเภอเพ็ญด้วย อธิบดีกรมประชาสงเคราะห์ได้กล่าวกับนายอำเภอเพ็ญว่า "เพื่อเป็นการปลอบขวัญประชาชน นายอำเภอเห็นควรทำอย่างไร" นายอำเภอเพ็ญได้เรียนว่า "ใคร่จะได้โรงเรียนสัก 1 หลัง ฝากเป็นอนุสรณ์แก่พี่น้องชาวอำเภอเพ็ญ"
 
เดือนธันวาคม พ.ศ. 2509 ได้รับการจัดสรรเงินที่กรมประชาสงเคราะห์ได้รับบริจาคช่วยเหลือน้ำท่วมมาให้สร้างโรงเรียนดังกล่าว ในวงเงิน 350,000 บาท อำเภอจึงได้ดำเนินการสร้างโรงเรียน 1 หลังตามแบบ 104 เป็นอาคารไม้ชั้นเดียวมี 7 ห้องเรียน สร้างในที่ดินราชพัสดุ หลังที่ว่าการอำเภอเพ็ญ เยื้องด้านทิศตะวันตกในที่ดิน 15 ไร่เศษพร้อมด้วยบ้านพักครู 1 หลัง ห้องน้ำห้องส้วม 1 หลัง 4 ที่ สร้างเสร็จทำการส่งมอบอำเภอเมื่อวันที่ 11 ตุลาคม 2511 และได้ตั้งชื่อตามกรมที่จัดสรรเงินว่า " โรงเรียนประชาสงเคราะห์ 7 "
 
อนึ่ง อำเภอได้พิจารณาว่าอำเภอนี้ยังไม่มีโรงเรียนมัธยมศึกษาเลยแม้กระทั่งโรงเรียนราษฎร์ อำเภอจึงขอใช้โรงเรียนนี้เป็นโรงเรียนมัธยมศึกษารับนักเรียนตั้งแต่ระดับมัธยมศึกษาปีที่ 1 - 3 และเปิดป้ายโรงเรียนตั้งแต่วันศุกร์ที่ 12 เมษายน 2511 มีนายองอาจ วุฒิเสน เป็นผู้บริหารคนแรก
 
ต่อมาโรงเรียนเห็นว่าที่ดินที่โรงเรียนตั้งอยู่ซึ่งมีจำนวน 15 ไร่เศษนั้นจะน้อยเกินไปสำหรับการขยายตัวของนักเรียนซึ่งมีอัตราเพิ่มอย่างรวดเร็วจึงได้ดำเนินการติดต่อขอที่ดินเอกชนและได้รับความร่วมมือบริจาคที่ดิน โรงเรียนได้รับมอบที่ดินดังกล่าวซึ่งตั้งอยู่ ณ บ้านวังบัวเหลือง หมู่ที่ 13 อำเภอเพ็ญ จังหวัดอุดรธานี จำนวนรวมกันได้ 66 ไร่ 3 งาน 20 ตารางวาเมื่อ พ.ศ. 2515 และเปิดทำการสอนมาจนถึงปัจจุบัน

 แหล่งข้อมูลอื่น 
 โรงเรียนเพ็ญพิทยาคม
# น้ำทิ้ง
น้ำทิ้ง (graywater) เป็นน้ำเสียประเภทหนึ่งที่เกิดขึ้นจากการใช้งานตามบ้านเรือนและสำนักงาน โดยต่างจากน้ำโสโครกที่เป็นน้ำเสียที่ไม่มีการปนเปื้อนจากสิ่งปฏิกูลจากมนุษย์ น้ำทิ้งเกิดจากการใช้งานทั่วไป เช่น การล้างมือ การอาบน้ำ การซักผ้า หรือการล้างจาน ซึ่งเป็นน้ำเสียที่ง่ายในการบำบัดและสามารถนำกลับมาใช้งานใหม่ได้ในบริเวณตัวพื้นที่ เช่นใช้การชักโครก หรือใช้ในการรดน้ำต้นไม้ อย่างไรก็ตามการใช้น้ำที่มีส่วนผสมของสบู่สามารถส่งผลต่อพื้นพันธุ์ได้US EPA. Water Recycling and Reuse: The Environmental Benefits. Retrieved: 21 July 2015. 

การนำน้ำทิ้งมาใช้ใหม่นั้นนอกจากช่วยในการประหยัดน้ำดิบแล้ว ยังช่วยในการลดปริมาณน้ำเสียที่เกิดขึ้นภายในพื้นที่อีกด้วย ซึ่งช่วยในการลดค่าขนส่งในการนำไปบำบัดในบริเวณเมืองที่มีท่อน้ำทิ้งนำไปบำบัดในโรงงานบำบัดน้ำเสีย
# เนนโดรอยด์
เนนโดรอยด์  เป็นฟิกเกอร์พลาสติก ความสูงประมาณ 10 เซนติเมตร จากบริษัท Good Smile Company ตั้งแต่ปี พ.ศ. 2549 เนนโดรอยด์จะมีต้นแบบมากจากตัวละครในการ์ตูนอนิเมะ มังงะ และรวมถึงตัวละครจากวิดีโอเกม โดยจะถูกออกแบบให้มีลักษณะศีรษะใหญ่ ส่วนลำตัวเล็ก เพื่อให้ดูมีลักษณะน่ารัก ส่วนใบหน้ารวมถึงส่วนอื่นๆ ของร่างกายสามารถถอดสับเปลี่ยนได้ ทำให้สามารถเปลี่ยนการแสดงสีหน้า จัดวางท่าได้

ภายใต้ชื่อแบรนด์เนนโดรอยด์มีแยกเป็นหลายผลิตภัณฑ์ย่อย เช่น พีทีทเนนโดรอยด์ อุปกรณ์เสริมอื่นๆ รวมถึงตุ๊กตายัดนุ่น นอกจากนี้ยังมีหลายวิดีโอเกมที่ใช้เนนโดรอยด์เป็นตัวละครในการเดินเรื่องด้วย
# ร้ายรักพยัคฆ์กังฟู
ร้ายรักพยัคฆ์กังฟู เป็นบทประพันธ์ของ วาเจณ บทโทรทัศน์โดย ณัชภีม - สมภพ เวชชพิพัฒน์ กำกับการแสดงโดย ธรธร สิริพันธ์วราภรณ์ ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3 ฟิลม์ รัฐภูมิ ประกบ ซูซี่ สุษิรา ใน ร้ายรักพยัคฆ์กังฟู : กระปุก"หน่อง" เดินหน้าเต็มสูบ ป้อนละครช่อง 3 จับ "ฟิล์ม" ประกบ "ซูซี่" ใน "ร้ายรักพยัคฆ์กังฟู" : Manager Online

 เรื่องย่อ 

 รายชื่อนักแสดงนำ 
 นักแสดง   ตัวละคร  รัฐภูมิ โตคงทรัพย์  กังฟู  สุษิรา แอนจิลีน่า แน่นหนา  เมลดา บุญทองยา ธัญญาเรศ เองตระกูล  ฮูหยิน เรืองศักดิ์ ลอยชูศักดิ์  เฮียเฉิน หน้าหล่อ นาคร ศิลาชัย  เฮียหลอ หมาตื่น เกริก ชิลเลอร์  เฮียเก้า เก้านิ้ว ศุภชัย สุวรรณอ่อน  เมฆา อานันกิตติพร กนกฉัตร มรรยาทอ่อน  พายุ จูเลียนกั้ง ด.ช. ชินพรรธน์ กิติชัยวรางค์กูร  บู๊ลิ้ม ด.ญ. นันท์นภัส เลิศนามเชิดสกุล  หลินหลิน จักรกฤษณ์ อำมะรัตน์  จางซื่อ อัฐมา ชีวนิชพันธ์  มิเชล สรวงสุดา ลาวัณย์ประเสริฐ  เหมยอิง พริมรตา เดชอุดม  เนตรนภา เบญจพล เชยอรุณ  ติงลี่ สมพล ปิยะพงศ์สิริ  เฮียป้อ ศรีพรรณ ชื่นชมบูรณ์  เจ๊ยี้ บริบูรณ์ จันทร์เรือง  เฮียเต๋า พศิน เรืองวุฒิ  จางเหลียง ณพสิทธิ์ เที่ยงธรรม  เจ้าสัวเพ้ง ศิรประภา สุขดำรงค์  ซ้อสอง ทัตพงษ์ พงษทัต  ชนะ ณฐกร ไตรกิศยเวช  อาเฟย ปาริชาติ รักมาก  สวย ด.ช. กษิดิศ กฤตพิทยาเวช  เป๋งกุ่ย ชุลีพร ดวงรัตนตรัย  ภรรยาเฮียป้อ อรุโณชา ภาณุพันธ์  เจ๊ลี่

 เพลงประกอบละคร 
 เพลง ไม่ยอมก้มหัว - ขับร้องโดย รัฐภูมิ โตคงทรัพย์
 เพลง เพราะเธอเพียงผู้เดียว - ขับร้องโดย ธรรศภาคย์ ชี (บี้ เคพีเอ็น)
 เพลง ใจบอกเธอ - ขับร้องโดย ลลิตา สิงห์โตทอง (เนย ซินญอริต้า)

ข้อมูลการออกอากาศ
 วันที่ 21 กันยายน พ.ศ. 2557 ละครซึ่งนำเสนอเป็นตอนแรก ออกอากาศช้ากว่าเวลาปกติ โดยออกอากาศในเวลา 21.45 - 00.15 น. เนื่องจากทางสถานีร่วมกับซีทีเอชถ่ายทอดสดฟุตบอลบาร์เคลย์ส พรีเมียร์ลีก อังกฤษ ฤดูกาล 2014/2015 ระหว่าง เลสเตอร์ซิตี พบกับ แมนเชสเตอร์ยูไนเต็ด จากสนามคิงเพาเวอร์สเตเดียม ประเทศอังกฤษ ตั้งแต่เวลา 19.15 - 21.30 น.
วันที่ 10 ตุลาคม พ.ศ. 2557 ละครซึ่งนำเสนอเป็นตอนที่ 8 เริ่มออกอากาศคู่ขนานกับระบบดิจิทัลภาคพื้นดินความละเอียดสูงทางช่อง 33
# สถาปัตยกรรมใน พ.ศ. 2556
สถาปัตยกรรมใน พ.ศ. 2556 เกี่ยวข้องกับบางเหตุการณ์สำคัญ

อาคาร
thumb|วันเวิลด์เทรดเซ็นเตอร์ในนครนิวยอร์ก สหรัฐอเมริกา คืออาคารที่สูงที่สุดอันดับ 3 ของโลก (ในขณะนั้น)
 2 มกราคม - หอสมุดเจมส์ บี ฮันท์ จูเนียร์ เปิดทำการในรัฐนอร์ทแคโรไลนา 
 มีนาคม - อาคารใหม่ของพิพิธภัณฑ์สัตว์น้ำแห่งชาติเดนมาร์ก เปิดทำการในกรุงโคเปนเฮเกน
 25 เมษายน - ศูนย์ประธานาธิบดีจอร์จ ดับเบิลยู บุช เปิดทำการในเมืองดัลลัส รัฐเท็กซัส
 10 พฤษภาคม - วันเวิลด์เทรดเซ็นเตอร์ นครนิวยอร์ก กลายเป็นตึกที่สูงที่สุดในสหรัฐอเมริกา และสูงอันดับสามของโลก (ในขณะนั้น) โดยมีกำหนดการแล้วเสร็จในปลายปี 2013 
 1 มิถุนายน - พิพิธภัณฑ์แห่งชาติอารยธรรมเมดิเตอร์เรเนียนและยุโรป เปิดทำการในเมืองมาร์แซย์ ฝรั่งเศส
 10 มิถุนายน - คายานทาวเวอร์ อาคารที่สูงที่สุดในโลกที่มีการบิด 90 องศา เสร็จสมบูรณ์ในดูไบ
 3 กันยายน - หอสมุดเบอร์มิงแฮม หอสมุดที่ใหญ่ที่สุดในสหราชอาณาจักรเสร็จสมบูรณ์ในเบอร์มิงแฮม และมีพื้นที่สาธารณะใหญ่ที่สุดในยุโรป
 13 พฤศจิกายน - โฟร์เวิลด์เทรดเซ็นเตอร์ นครนิวยอร์ก สร้างเสร็จสมบูรณ์
 30 กันยายน - หอสมุดสาธารณะแซนดีเอโก เปิดทำการในเมืองแซนดีเอโก รัฐแคลิฟอร์เนีย 
 เดอะเอสเอสอี ไฮดรอ อารีนา เปิดทำการในกลาสโกว์ สกอตแลนด์
 เมอคิวลีซิตีทาวเวอร์ สร้างเสร็จสมบูรณ์ กรุงมอสโก รัสเซีย กลายเป็นตึกที่สูงที่สุดในยุโรป
 หอศิลป์เทตบริเตน ได้รับการบูรณะใหม่ในกรุงลอนดอน อังกฤษ
 รางวัล Emporis Skyscraper คือ เดอะชาร์ด กรุงลอนดอน อังกฤษ

ดูเพิ่ม
 สถาปัตยกรรมใน พ.ศ. 2555
# เจพูตราย
เจพูตราย  เป็นเจ้าผู้ครองเชียงใหม่ภายใต้การปกครองของพม่าระหว่างปี พ.ศ. 2218 ถึง พ.ศ. 2250 ที่ปรากฏในตำนานพื้นเมืองเชียงใหม่ 

 การกล่าวถึงในหลักฐานทางประวัติศาสตร์และการตีความ 
thumb|เจ้าชายมี่นเยอองทิน หนึ่งใน 37 นะหลวงของพม่า
ตำนานพื้นเมืองเชียงใหม่ระบุถึงพระองค์เพียงครั้งเดียวว่า "ศักราช ๑๐๓๗ ปีดับเหม้า...เอาลูกพระเจ้าเจพูตรายขึ้นนั่งแท่นแก้วก็ปีนั้น" ในขณะที่พงศาวดารโยนกระบุว่า "ลุศักราช ๑๐๔๗...ลูกพระเจ้าเจกุตราได้ครองเมืองนครเชียงใหม่" พระองค์จึงเป็นที่รู้จักกันในนาม เจพูตราย บุตรเจ้าเจกุตรา และเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก

อย่างไรก็ตาม ตัวตนของเจพูตรายขัดแย้งกับข้อมูลผู้ปกครองเชียงใหม่จากหลักฐานของพม่า และจากข้อโต้แย้งเกี่ยวกับตัวตนของเจ้าเมืองแพร่ และอุปราชอึ้งแซะ ทำให้เกิดข้อโต้แย้งว่า บันทึกเกี่ยวกับเจพูตรายนั้นผิดเพี้ยนมาจากบันทึกเกี่ยวกับพระเจ้ามังกะยอดินแห่งพม่า โดยพระองค์เป็นพระโอรสของมี่นเยอองทินทับศัพท์ตามการทับศัพท์ภาษาพม่า (,) เจ้าชายแห่งซีบุดะรา (,)
# ผัวชั่วคราว
ผัวชั่วคราว เป็นละครโทรทัศน์ไทยแนวประโลมโลก นำแสดงโดย นุสบา ปุณณกันต์, อริสรา บัวปรางค์, จิระ ด่านบวรเกียรติ, พิจิตตรา สิริเวชชะพันธ์, ภรัณยู โรจนวุฒิธรรม, ปิยะ ชนะสัตรู และนักแสดงชั้นนำอีกมากมาย เริ่มออกอากาศตอนแรกวันที่ 30 มิถุนายน พ.ศ. 2557–1 กันยายน พ.ศ. 2557 ทุกวันจันทร์ - พุธ เวลา 08.00 น. , 12.15 น. , 20.00 น. ต่อจากละครเรื่องดงดอกงิ้ว ทางสถานีโทรทัศน์ช่อง 8 ผลิตโดย บริษัท เกียรติระพี จำกัด ดูแลการผลิตโดย อิศริยา สายสนั่น อำนวยการผลิตโดย องอาจ สิงห์ลำพอง บทประพันธ์โดย นันทนา วีระชน บทโทรทัศน์โดย ส. แต่งพสุเลิศ กำกับการแสดงโดย ภูมิภัทร สังวาลย์วรกุลผัวชั่วคราว นุสบา กับผู้ชายทั้ง 7 โดยผู้จัด เอ๊ะ อิศริยา แซบเว่อร์

 เนื้อเรื่อง 

 รายชื่อนักแสดงนำ 
 นุสบา ปุณณกันต์  รับบทเป็น  ลำเภาพา
 จิระ ด่านบวรเกียรติ  รับบทเป็น  คตกริช
 อริสรา บัวปรางค์  รับบทเป็น  วิลิปดา
 ธนา ลิมปยารยะ  รับบทเป็น  พุฒินันท์
 พิจิตตรา สิริเวชชะพันธ์  รับบทเป็น  ลำเพยพรรณ
 ปิยะ ชนะสัตรู  รับบทเป็น  แฟรงค์
 อรินทร์มาศ บุญครองทรัพย์  รับบทเป็น  พิมพ์สนม
 อรวรรษา ฐานวิเศษ  รับบทเป็น  ดูฟอง
 ภรัณยู โรจนวุฒิธรรม  รับบทเป็น  อธิป
 กรุณพล เทียนสุวรรณ  รับบทเป็น  เชิดศักดิ์
 อำภา ภูษิต  รับบทเป็น  อำไพ
 ภัณฑิลา ฟูกลิ่น  รับบทเป็น  อุ๋ย
 เรืองฤทธิ์ วิสมล  รับบทเป็น  โอม
 ธัญญา รัตนมาลากุล  รับบทเป็น  ลิลลี่
 นักแสดงรับเชิญ 
 ภัสสร บุญยเกียรติ  รับบทเป็น  วิมล
 มอริส เค  รับบทเป็น  เจ๊บอนนี่
 ชัยวัฒน์ ทองแสง  รับบทเป็น  กอล์ฟ
 ชนานา นุตาคม  รับบทเป็น  ซินดี้
ด.ช.ยงศิลป์ วงศ์พนิตนนท์ รับบท พุฒินันท์ (วัยเด็ก)
ด.ช.สุทธินันท์ เทียนสุวรรณ รับบท อธิป (วัยเด็ก)
ด.ช.อิงครัต ดำรงค์ศักดิ์กุล รับบท คตกริช (วัยเด็ก)
ด.ช.ปัญกร จันทศร รับบทเป็น ด.ช.ไตรวิน ลิ้มพัฒนะธรรม (วิน) 
ด.ญ.จิรดา โมแรน รับบทเป็น ด.ญ.ปรัชญา ลิ้มพัฒนะธรรม (นา)
# ปลาม้ามังกร
ปลาม้ามังกร หรือ ปลาจระเข้หิน หรือ ปลาผีเสื้อกลางคืน  เป็นสกุลของปลาทะเลกระดูกแข็งสกุลหนึ่ง ใช้ชื่อสกุลว่า 	Eurypegasus (/ยู-รี-เพ-กา-ซัส/) อยู่ในวงศ์ปลาผีเสื้อกลางคืน (Pegasidae)

แบ่งออกได้เป็น 2 ชนิด กระจายพันธุ์ตามท้องทะเลตามแนวปะการังแถบอินโด-แปซิฟิก และฮาวาย เป็นปลาที่เคลื่อนไหวช้า

Eurypegasus draconis (Linnaeus, 1766) – ปลาผีเสื้อกลางคืน	 
Eurypegasus papilio (Gilbert, 1905) – ปลาผีเสื้อกลางคืนฮาวาย
# สนามกีฬานานาชาติเคาะลีฟะฮ์
สนามกีฬานานาชาติเคาะลีฟะฮ์  เป็นสนามกีฬาอเนกประสงค์ซึ่งประกอบด้วยลู่วิ่งและสนามหญ้า ตั้งอยู่ในอัรร็อยยาน ชานเมืองโดฮา ประเทศกาตาร์ โดยเป็นส่วนหนึ่งของแอสไปร์โซน โดฮาสปอร์ตซิตีคอมเพล็กซ์ ซึ่งรวมถึงแอสไปร์อะคาเดมี ศูนย์กีฬาทางน้ำอาหมัด และแอสไปร์ทาวเวอร์ สนามแห่งนี้ตั้งชื่อตามเคาะลีฟะฮ์ บิน อาหมัด อัลธานิ เจ้าผู้ครองรัฐกาตาร์ ภายใต้การเป็นเจ้าของโดยสมาคมฟุตบอลกาตาร์ และทำหน้าที่เป็นสนามเหย้าหลักของฟุตบอลทีมชาติกาตาร์ ปัจจุบันมีความจุ 45,857 ที่นั่ง เป็นสนามที่ได้รับการจัดอันดับสี่ดาว จากระบบการประเมินความยั่งยืนระดับโลก (GSAS) โดยเป็นรายแรกของโลกที่ได้รับการจัดอันดับนี้Khalifa International Stadium receives four-star GSAS Sustainability rating fifa.com 23 มิถุนายน ค.ศ. 2016 สืบค้นเมื่อ5 ธัยวาคม ค.ศ. 2022

สนามแห่งนี้เคยใช้จัดพิธีเปิด และปิดเอเชียนเกมส์ 2006 ที่โดฮาเป็นเจ้าภาพ รวมถึงใช้ในการแข่งขัน เอเชียนคัพ 2011 ทั้งนัดเปิดสนาม และนัดชิงชนะเลิศ เป็นหนึ่งในแปดสนามที่ใช้จัดการแข่งขันในฟุตบอลโลก 2022